เทียควง

เทียควง("อ้วนเสี้ยวโจโฉก็ฟันประตูวังเข้าไป แลเตียวต๋งหนึ่ง เทียควงหนึ่ง เห้หุยหนึ่ง กุยเสงหนึ่ง ขันทีสี่คนเห็นอ้วนเสี้ยวโจโฉทำลายประตูวังเข้ามา ก็วิ่งหนีเข้าไปในสวนดอกไม้ อ้วนเสี้ยวโจโฉก็ไล่ตามเข้าไปฆ่าเสีย แล้วสับเนื้อขันทีสี่คนละเอียดมิให้กากลืนแค้น")  เทียบกับ (袁紹、曹操斬關入內。趙忠，程曠，夏惲，郭勝四個被趕至翠花樓前，剁為肉泥。) สามก๊ก ตอนที่ 3. หรือ เชียกง("แลพวกเทาเจียดขันทีซึ่งเปนผู้ใหญ่นั้นเก้าคน ชื่อเตียวต๋งหนึ่ง เตียวเหยียงหนึ่ง ฮองสีหนึ่ง ต๋วนกุยหนึ่ง เหาลำหนึ่ง เกียนสิดหนึ่ง เห้หุยหนึ่ง ก๊กเสงหนึ่ง เชียกงหนึ่ง เปนสิบคนทั้งเทาเจียด ถ้าขุนนางผู้ใดมิได้อยู่ในโอวาทก็ให้ถอดเสีย ผู้ใดอยู่ในบังคับบัญชานั้นก็ให้ยกตั้งแต่งขึ้น แลเทาเจียดกับพวกเก้าคนนั้นตั้งชื่อตัวเปนสิบเสียงสี")  เทียบกับ (後張讓、趙忠、封諝、段圭、曹節、侯覽、蹇碩、程曠、夏惲、郭勝十人朋比為奸，號為「十常侍」。) สามก๊ก (ซานกั๋วเหยี่ยนอี้) ตอนที่ 1. มีชื่อในภาษาจีนกลางในบันทึกประวัติศาสตร์ว่า เฉิง หฺวาง () เป็นขันทีราชสำนักและขุนนางชาวจีนในช่วงปลายยุคราชวงศ์ฮั่นตะวันออก (東漢 ตงฮั่น)

เทียควงปรากฏชื่อในนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 โดยเทียควงในนวนิยายมีชื่อในภาษาจีนกลางว่า เฉิง คว่าง () และได้รับการระบุว่าเป็นขันทีในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) 

 ประวัติ 
เมื่อ ค.ศ. 126 ยฺหวี สฺวี่ (虞诩) นายกองพันมณฑลราชธานี (司隸校尉 ซือลี่เซี่ยวเว่ย์) ถวายฎีกากล่าวโทษเหล่าขันทีตำแหน่งขันทีผู้ถวายงานกลาง (中常侍 จงฉางชื่อ) อันได้แก่ เทียควง, เฉิน ปิ่ง (陳秉), เมิ่ง เชิง (孟生), หลี่ รุ่น (李閏) และคนอื่น ๆ(司隸校尉虞詡到官數月，奏馮石、劉熹，免之，又劾奏中常侍程璜、陳秉、孟生、李閏等，百官側目，號為苛刻。) จือจื้อทงเจี้ยน เล่มที่ 51.

เมื่อ ค.ศ. 178 ไช่ จื้อ (蔡質) ผู้เป็นเสนาบดีกรมรักษาราชวัง (衛尉 เว่ย์เว่ย์) และเป็นอาของซัวหยง (蔡邕 ไช่ ยง) มีความบาดหมางกับหยาง ฉิว (陽球) ผู้เป็นสถาปนิกหลวง (將作大匠 เจียงจั้วต้าเจี้ยง)  อนุภรรยาของหยาง ฉิวเป็นบุตรสาวของเทียควง เทียควงจึงส่งเสริมให้คนอื่นใช้บัตรสนเท่ห์กล่าวหาเท็จต่อไช่ จื้อและซัวหยงสองอาหลาน(初，邕與司徒劉郃素不相平，叔父衛尉質又與將作大匠（楊）［陽］球有隙。球即中常侍程璜女夫也，璜遂使人飛章言邕、質數以私事請託於郃，郃不聽，邕含隱切，志欲相中。)
 โฮ่วฮั่นชู เล่มที่ 60 บรรพหลัง.(初，邕與大鴻臚劉命素不相平，叔父衛尉質又與將作大匠陽球有隙。球即中常侍程璜女夫也。璜遂使人飛章言「邕、質數以私事請托於郃，郃不聽。邕含隱切，志欲相中。」) จือจื้อทงเจี้ยน เล่มที่ 57.

เมื่อ ค.ศ. 179 หยาง ฉิวเข้าร่วมแผนการลับจะกำจัดขันทีเทาเจียด (曹節 เฉา เจี๋ย) เทาเจียดและพรรคพวกล่วงรู้แผนการจึงนำของไปติดสินบนเทียควงทั้งยังข่มขู่เทียควงด้วย เทียควงหวาดกลัวจึงเปิดเผยแผนการลับของหยาง ฉิวและพรรคพวกให้เทาเจียดทราบ ต่อมาในวันที่ 10 เดือน 4 ของปีเดียวกัน พระเจ้าเลนเต้ (漢靈帝 ฮั่นหลิงตี้) ทรงมีรับสั่งให้จับกุมหลิว เหอ (瀏郃), เฉิน ฉิว (陳球) และหยาง ฉิวไปขังคุก ทั้งหมดถูกประหารชีวิตในคุก(球小妻，程璜之女，璜用事宮中，所謂程大人也。節等頗得聞知，乃重賂於璜，且脅之。璜懼迫，以球謀告節，節因共白帝曰：「合等常與藩國交通，有惡意。數稱永樂聲埶，受取狼籍。步兵校尉劉納及永樂少府陳球、衛尉陽球交通書疏，謀議不軌。」帝大怒，策免合，合與球及劉納、陽球皆下獄死。) โฮ่วฮั่นชู เล่มที่ 56.(球小妻，程璜之女，由是節等頗得聞知，乃重賂璜，且脅之。璜懼迫，以球謀告節，節因共白帝曰：「郃與劉納、陳球、陽球交通書疏，謀議不軌。」帝大怒。冬，十月，甲申，劉郃、陳球、劉納、陽球皆下獄死。) จือจื้อทงเจี้ยน เล่มที่ 57.

 ในนิยายสามก๊ก 

เทียควงปรากฏชื่อในช่วงต้นของนวนิยายอิงประวัติศาสตร์เรื่อง สามก๊ก (三國演義 ซานกั๋วเหยี่ยนอี้) ที่ประพันธ์ในคริสต์ศตวรรษที่ 14 โดยเทียควงในนวนิยายมีชื่อในภาษาจีนกลางว่า เฉิง คว่าง () ในนวนิยายระบุว่าเทียควงเป็นขันทีคนหนึ่งในกลุ่มสิบเสียงสี (十常侍 ฉือฉางชื่อ) ซึ่งเป็นกลุ่มขันทีที่มีอิทธิพลในรัชสมัยพระเจ้าเลนเต้ (漢靈帝 ฮั่นหลิงตี้) แม้ว่าตามประวัติศาสตร์จริงแล้วเทียควงไม่ได้อยู่ในกลุ่มสิบเสียงสี

ในนวนิยาย สามก๊ก ระบุว่าเทียควงเสียชีวิตเมื่อ ค.ศ. 189 โดยภายหลังจากเหตุการณ์ที่ขันทีกลุ่มสิบเสียงสีรุมสังหารโฮจิ๋น (何進 เหอ จิ้น) ผู้เป็นมหาขุนพล (大將軍 ต้าเจียงจฺวิน) ในพระราชวัง อ้วนเสี้ยว (袁紹 ยฺเหวียน เช่า) และโจโฉ (曹操 เฉา เชา) ผู้ใต้บังคับบัญชาของโฮจิ๋นนำกำลังทหารบุกเข้าพระราชวังเพื่อกวาดล้างเหล่าขันที เทียควงพร้อมด้วยเตียวต๋ง (趙忠 เจ้า จง), เห้หุย (夏惲 เซี่ย ยฺวิ่น) และกุยเสง (郭勝 กัวเชิ่ง) ถูกทหารไล่ตามจนมาถึงหอชุ่ยฮฺวา (翠花樓) ขันทีทั้ง 4 คนก็ถูกทหารสับเนื้อจนละเอียด

 ดูเพิ่ม 
 รายชื่อบุคคลในยุคสามก๊ก
 รายชื่อตัวละครสมมติในยุคสามก๊ก
 สิบเสียงสี

 หมายเหตุ 

 อ้างอิง 

 บรรณานุกรม 
 ซือหม่า กวาง (1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

หมวดหมู่:ขันทีในยุคราชวงศ์ฮั่น
หมวดหมู่:สิบเสียงสี